Helpoin tapa lisätä kuitua on valita runsaskuituisia tuotteita. Kuituja saa kokojyväviljaa sisältävistä tuotteista ja syömällä monipuolisesti marjoja, vihanneksia, palkokasveja sekä juureksia. Myös raakakaakao ja sienet ovat hyviä kuidun lähteitä. Erilaiset leseet ovat erittäin kuitupitoisia ja helppoja lisätä erilaisiin ruokiin. Kuitulisät sisältävät usein vain yhtä kuitua ja yhden kuidun reilu lisääminen voi aikaansaada vatsan oireilua. Suoliston mikrobiomin tasapainoinen kehitys vaatii monia eri kuitulähteitä, joista saa erilaisia kuituja mikrobien hyödynnettäväksi.